
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2922 

31 Δεκεμβρίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός Εργασίας Πέραν της Υποχρεωτικής του 
Προσωπικού της Υπηρεσίας Πρώτης Υποδοχής 

για το έτος 2016. 1 

Καθορισμός διαδικασίας απόδοσης των παρακρατη- 
θέντων ποσών από κατασχέσεις σε βάρος υπαλ¬ 
λήλων ή συνταξιούχων του Δημοσίου, στα χέρια 

του Δημοσίου ως τρίτου. 2 

Απόσταξη σύκων και αποσύκων από τους μικρούς 
αποσταγματοποιούς (διήμερους) της ΠΕ Μαγνη¬ 
σίας (Δημοτικές Ενότητες Κεραμιδιού και Αργα- 

λαστής). 3 

Σύσταση και Συγκρότηση Ομάδας Ελέγχου για τη 
διενέργεια προγραμματισμένου ελέγχου σε Δρά¬ 
σεις του Ετήσιου Προγράμματος 2013, του Ευρω¬ 
παϊκού Ταμείου Ένταξης Υπηκόων Τρίτων Χωρών 
(ΕΙΡ), στο πλαίσιο του Γενικού Προγράμματος «Αλ¬ 
ληλεγγύη και Διαχείριση των Μεταναστευτικών 


Ροών Περιόδου 2007 - 2013». 4 

Τροποποίηση διατάξεων του Εθνικού Κανονισμού 
Ασφάλειας Πολιτικής Αεροπορίας. 5 

ΑΠΟΦΑΣΕΙ Σ 

Αριθμ. 16.3/8218 (1) 


Καθορισμός Εργασίας Πέραν της Υποχρεωτικής του 
Προσωπικού της Υπηρεσίας Πρώτης Υποδοχής για 
το έτος 2016. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 2α του Ν. 2469/1997 «Περιορισμός 
και βελτίωση της αποτελεσματικότητας των κρατικών 
δαπανών και άλλες διατάξεις» (Α' 38). 

β. Του άρθρου 38 παρ. 1 του Ν. 3986/2011 «Επείγοντα 
μέτρα Εφαρμογής Μεσοπρόθεσμου Πλαισίου Δημοσι¬ 
ονομικής Στρατηγικής 2012-2015» (Α' 152). 

γ. Των άρθρων 4 και 20 του Ν. 4024/2011 «Συνταξι- 
οδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 


του μεσοπρόθεσμου πλαισίου δημοσιονομικής στρατη¬ 
γικής 2012-2015». (Α' 226), όπως τροποποιήθηκε με τον 
Ν. 4071/2012 (άρθρο 45, παράγρ. 1). 

2. Το γεγονός ότι από την παρούσα απόφαση προκα- 
λείται δαπάνη για το έτος 2016 κατά προσέγγιση ποσού 
τριακοσίων χιλιάδων (144.000,00 €) που θα καλυφθεί από 
την πίστωση του ΚΑΕ 0511 «Αποζημίωση για υπερωρι- 
ακή εργασία» και εκατόν ενενήντα δύο χιλιάδων ευρώ 
(256.000,00 €) που θα καλυφθεί από την πίστωση του ΚΑΕ 
0512 «Αμοιβή για εργασία κατά τις εξαιρέσιμες ημέρες και 
νυχτερινές ώρες» του προϋπολογισμού της Υπηρεσίας 
Πρώτης Υποδοχής, Ε.Φ. 07-450 οικονομικού έτους 2016. 

3. Την κοινή υπουργική απόφαση «Σύσταση Κέντρου 
Πρώτης Υποδοχής στο Δ.Δ. Φυλακίου Δήμου Ορεστιά- 
δας ΠΈ.Έβρου» (ΦΕΚ 3543/Β731-12-2012). 

4. Την κοινή υπουργική απόφαση «Σύσταση Κέ¬ 
ντρου Πρώτης Υποδοχής Λέσβου στο Δήμο Λέσβου» 
(ΦΕΚ 1373/Β/29-05-2014). 

5. Την κοινή υπουργική απόφαση «Σύσταση Ανοιχτής 
Δομής Φιλοξενίας Αιτούντων Εθελούσιας Επιστροφής 
στην περιοχή Αττικού Αλσους του Δήμου Αθηναίων Ατ¬ 
τικής» (ΦΕΚ 199 Ο/Β'/15.09.2015). 

6. Την κοινή υπουργική απόφαση «Σύσταση Ανοιχτής 
Δομής Φιλοξενίας αιτούντων άσυλο, ευάλωτων ομά¬ 
δων πολιτών τρίτων χωρών στον Ελαιώνα Αττικής» 
(ΦΕΚ 2065/Β'/18.09.2015). 

7. Την ανάγκη λειτουργίας των ανοιχτών Δομών φι¬ 
λοξενίας στο κτίριο ΤΑΙΠΕΔ (Γαλάτσι) και στο γήπεδο 
χόκευ (Ελληνικό). 

8. Το άρθρο 5 παραγρ. 1 της κοινής υπουργικής από¬ 
φασης 7001/2/1454/-ή (ΦΕΚ 64/Β'/26.01.2012) Γενικός Κα¬ 
νονισμός Λειτουργίας Περιφερειακών Υπηρεσιών Πρώτης 
Υποδοχής» σύμφωνα με το οποίο «οι περιφερειακές μο¬ 
νάδες πρώτης υποδοχής λειτουργούν σε εικοσιτετράωρη 
βάση ως προς τη φύλαξη, ασφάλεια και παροχή άμεσης 
ιατρικής περίθαλψης στους υπηκόους τρίτων χωρών που 
υπόκεινται σε διαδικασία πρώτης υποδοχής και παραμέ¬ 
νουν στις εγκαταστάσεις της περιφερειακής υπηρεσίας». 

9. α. Του Π.δ. 24/2015 «Σύσταση και μετονομασία 
Υπουργείων, μεταφορά της Γ ενικής Γ ραμματείας Κοι¬ 
νωνικών Ασφαλίσεων» (ΦΕΚ Α' 20). 

β. Του Π.δ. 69/2015 (Α' 113) «Διορισμός του Αλεξίου 
Τσίπρα του Παύλου, Αρχηγού του Κόμματος του «Συ¬ 
νασπισμού Ριζοσπαστικής Αριστερός» (ΣΥ.ΡΙΖ.Α.), ως 
Πρωθυπουργού». 

γ. Του Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών.» 

δ. Της αρ. Υ136/20-03-2015 απόφαση Πρωθυπουργού 
«Σύσταση θέσεων αναπληρωτών Υπουργών» (ΦΕΚ 389 
Β721-03-2015). 

ε. Της υπ’ αριθμ. Υ10/25-09-2015 απόφαση του Πρω¬ 
θυπουργού περί «Ανάθεσης αρμοδιοτήτων στον Ανα¬ 
πληρωτή Υπουργό Εσωτερικών και Διοικητικής Ανασυ¬ 
γκρότησης, Ιωάννη Μουζάλα» (Β' 2109). 

στ. Της υπ’ αριθμ. 11.1/2166/2015 απόφασης της Ανα- 
πληρώτριας Υπουργού Εσωτερικών και Διοικητικής 
Ανασυγκρότησης «Μεταβίβαση αρμοδιοτήτων στο Δι¬ 
ευθυντή της Υπηρεσίας Πρώτης Υποδοχής» (ΦΕΚ 781/ 
τ. Β704.05.2015). 

10. α) Την επιτακτική ανάγκη σύστασης και λειτουργί¬ 
ας των Κέντρων Πρώτης Υποδοχής αποστολή των οποί¬ 
ων είναι η υποδοχή αλλοδαπών, που συλλαμβάνονται 
λόγω παράνομης εισόδου ή διαμονής στην Ελλάδα, σε 
συνθήκες που να εξασφαλίζουν την ανθρώπινη αξιοπρέ¬ 
πεια και τα δικαιώματά τους, σύμφωνα με τις απαράβα¬ 
τες διεθνείς υποχρεώσεις της Χώρας. Η υποδοχή αυτή, 
εκτός του να διασφαλίζει τις άμεσες βιοτικές ανάγκες 
των αλλοδαπών, περιλαμβάνει ορισμένες σημαντικές 
διαδικασίες, όπως η εξακρίβωση της ταυτότητάς τους, 
η καταγραφή τους, ο ιατρικός έλεγχος και η ψυχοκοι- 
νωνική στήριξη, η ενημέρωσή τους για τα δικαιώματα 
και τις υποχρεώσεις τους και η μέριμνα για άτομα που 
ανήκουν σε ευάλωτες ομάδες, όπως τα ασυνόδευτα 
παιδιά και τα θύματα βασανιστηρίων. 

β) Το υπέρμετρο και δυσανάλογο βάρος που επιφέρει 
στη χώρα η εφαρμογή του κανονισμού Δουβλίνο II. 

γ) Το γεγονός ότι το προσφυγικό πρόβλημα δεν είναι 
μόνο ζήτημα ανθρωπίνων δικαιωμάτων άλλα επηρεάζει 
άμεσα την εθνική ασφάλεια της χώρας και 
δ) Το γεγονός ότι τα ανωτέρω αναγραφόμενα απαι¬ 
τούν από το προσωπικό της Κεντρικής Υπηρεσίας Πρώ¬ 
της Υποδοχής και των Περιφερειακών μονάδων (Κέ¬ 
ντρων Πρώτης Υποδοχής, Κινητές Μονάδες και Δομές 
Φιλοξενίας) να εργάζεται υπό εξαιρετικές και έκτακτες 
συνθήκες πέραν του ωραρίου της ημερήσιας απασχό¬ 
λησης, ώστε να ανταπεξέρχεται έγκαιρα και αποτε¬ 
λεσματικά στο συνολικό έργο της Υπηρεσίας Πρώτης 
Υποδοχής, αποφασίζουμε: 

1. Εγκρίνουμε την καθιέρωση υπερωριακής εργασίας, 
πέραν της εβδομαδιαίας υποχρεωτικής για τους υπαλ¬ 
λήλους της Κεντρικής Υπηρεσίας Πρώτης Υποδοχής και 
των Περιφερειακών μονάδων (ΚΕΠΥ, Κινητών Μονάδων 
και Δομών Φιλοξενίας) προς αντιμετώπιση εκτάκτων 
και επειγουσών υπηρεσιακών αναγκών για το έτος 2016. 

2. Καθορίζουμε ως αριθμό υπαλλήλων τους εκατό 
(100), οι οποίοι θα απασχοληθούν υπερωριακά περίπου 
για πενήντα έξι χιλιάδες (56.000) ώρες συνολικά, ως 
ακολούθως: 

Υπερωριακή απογευματινή εργασία (από 6η πρωινή 
μέχρι 22η ώρα) 24.000 ώρες και όχι πέραν των 20 ωρών 
μηνιαίως/υπάλληλο. 

Υπερωριακή νυχτερινή εργασία (από 22η μέχρι 6η 
πρωινή), 12.800 ώρες και όχι πέραν 16 ωρών μηνιαίως/ 
υπάλληλο. 

Υπερωριακή εργασία Κυριακών και Εξαιρέσιμων 19.200 
ώρες και όχι πέραν των 16 ωρών μηνιαίως/υπάλληλο. 


3. Η απόφαση αυτή ισχύει για το έτος 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΙΩΑΝΝΗΣ ΜΟΥΖΑΛΑΣ 
-♦- 

Αριθμ. ΕΑΠ2002217ΕΞ2015 (2) 

Καθορισμός διαδικασίας απόδοσης των παρακρατηθέ- 
ντων ποσών από κατασχέσεις σε βάρος υπαλλήλων 
ή συνταξιούχων του Δημοσίου, στα χέρια του Δη¬ 
μοσίου ως τρίτου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2303/1995 (ΦΕΚ 80/Α75-5-1995) 
«Πληρωμή αποδοχών δημοσίων υπαλλήλων μέσω τρα¬ 
πεζικού συστήματος και άλλες διατάξεις» και ειδικότερα 
το άρθρο 1. 

2. Τις διατάξεις του άρθρου 19 του Ν. 2592/1998 
(ΦΕΚ 57/Α718-3-1998) «Αναπροσαρμογή συντάξεων πο¬ 
λιτικών συνταξιούχων του Δημοσίου. Ρύθμιση συνταξι- 
οδοτικών θεμάτων και άλλες διατάξεις». 

3. Το Ν. 3607/2007 (ΦΕΚ 245/Α71-11-2007) Σύσταση και 
Καταστατικό της «Ηλεκτρονικής Διακυβέρνησης Κοινω¬ 
νικής Ασφάλισης ΑΕ (ΗΔΙΚΑ ΑΕ) και λοιπές ασφαλιστι¬ 
κές και οργανωτικές διατάξεις». 

4. Την παρ. 5α του άρθρου 55 του Ν. 4002/2011 
(ΦΕΚ 180/Α722-8-2011) «Τροποποίηση της συνταξιο- 
δοτικής νομοθεσίας του Δημοσίου-Ρυθμίσεις για την 
ανάπτυξη και τη δημοσιονομική εξυγίανση-Θέματα αρ¬ 
μοδιότητας Υπουργείων Οικονομικών Πολιτισμού και 
Τουρισμού και Εργασίας και Κοινωνικής Ασφάλισης». 

5. Τις διατάξεις των άρθρων 1 και 4 έως 32 του 
Ν. 4024/2011 (ΦΕΚ 226/Α727-10-2011), όπως έχουν τρο¬ 
ποποιηθεί και ισχύουν. 

6. Τις διατάξεις του Ν. 4270/2014 (ΦΕΚ 143/Α728-6-2014) 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις», όπως έχει τροποποιηθεί και ισχύει 
και ειδικότερα το άρθρο 98. 

7. Τις διατάξεις του Π.δ. 111/2014 (ΦΕΚ 178/Α729-8-2014) 
«Οργανισμός Υπουργείου Οικονομικών». 

8. Τις διατάξεις του Π.δ. 73/2015 (ΦΕΚ 116/Α723-9-2015) 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

9. Τις διατάξεις της υπ’ αριθ. Υ29/2015 (ΦΕΚ 2168/Β7 
9-10-2015) απόφασης του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό Οικονομικών 
Γεώργιο Χουλιαράκη». 

10. Τις διατάξεις της υπ’ αριθμ. Υ14/2015 (ΦΕΚ 2144/Β7 
6-10-2015) απόφασης του Πρωθυπουργού «Ανάθεση αρ¬ 
μοδιοτήτων στον Αναπληρωτή Υπουργό Οικονομικών 
Τρύφωνα Αλεξιάδη». 

11. Την από 2-4-1997 σύμβαση του Ελληνικού Δημοσίου 
με την Ένωση Ελληνικών Τραπεζών και την Δίας Α.Ε., 
όπως τροποποιήθηκε και ισχύει. 

12. Την απόφαση αριθ. 2041609/0022/5-6-1997 για τη 
διαδικασία πληρωμής αποδοχών των υπαλλήλων του 
Υπουργείου Οικονομικών και του Ελεγκτικού Συνεδρίου. 

13. Την απόφαση του Υπουργού Οικονομικών με αριθμ. 
2/82396/Α0024/11.11.1999 με θέμα «Διαδικασία εξόφλησης 

από τις Δ.Ο.Υ. καταστάσεων για πληρωμές αποδοχών 
που δεν πληρώθηκαν μέσω Τραπεζών, καταστάσεων 
κατασχέσεων επιστροφών και καταστάσεων για την 
πληρωμή διατροφών. Δημιουργία εκτός Προϋπολογι¬ 
σμού λογαριασμών - καθορισμός κίνησης αυτών». 

14. Την ΑΥΟ με αρ. Δ5Α 1123655 ΕΞ2013 (ΦΕΚ 1964/ 
Β712.08.2013) «Ανάθεση είσπραξης δημοσίων εσόδων σε 
Φορείς Είσπραξης, μέσω των υπηρεσιών της εταιρίας 
Διατραπεζικά Συστήματα Α.Ε. (ΔΙΑΣ Α.Ε.)». 

15. Την κοινή υπουργική απόφαση αριθ. 55100/07.04.2014 
(ΦΕΚ 884/Β'/2014) «Ρύθμιση θεμάτων που ανακύπτουν 
λόγω της πληρωμής των συντάξεων και βοηθημάτων 
του Δημοσίου απ την Η.ΔΙ.Κ.Α. Α.Ε., σε πιστωτικά ιδρύ¬ 
ματα μέσω της ΔΙΑΣ Α.Ε.» των Υπουργών Οικονομικών 
και Εργασίας και Κοινωνικής Ασφάλισης. 

16. Την απόφαση αριθ. 2/37345/0004 (ΦΕΚ 784/Β72010) 
«Απογραφή προσωπικού του Δημοσίου, των ΝΠΔΔ και 
των ΟΤΑ α' και β' βαθμού και σύσταση της Ενιαίας Αρ¬ 
χής Πληρωμής» των Υπουργών Οικονομικών και Εσωτε¬ 
ρικών, Αποκέντρωσης και Ηλεκτρονικής Διακυβέρνησης, 
όπως τροποποιήθηκε και ισχύει. 

17. Την ανάγκη απλούστευσης και εκσυγχρονισμού 
των διαδικασιών. 

18. Το γεγονός ότι με την παρούσα απόφαση δεν 
προκαλείται δαπάνη στον Κρατικό Προϋπολογισμό, 
αποφασίζουμε: 

Καθορίζουμε τη διαδικασία απόδοσης των παρακρα- 
τηθέντων ποσών από κατασχέσεις σε βάρος υπαλλήλων 
ή συνταξιούχων του Δημοσίου, στα χέρια του Δημοσίου 
ως τρίτου ως εξής: 

ΑΡΘΡΟ 1 

Κατασχέσεις για οφειλές στην Φορολογική Διοίκηση 

Τα κατασχετήρια που εκδίδονται από τις φορολογικές 
αρχές με αρμοδιότητα την επιδίωξη της αναγκαστικής 
είσπραξης των βεβαιωμένων στις Δ.Ο.Υ. οφειλών και με 
τα οποία κατάσχονται ποσά στα χέρια του Δημοσίου 
ως τρίτου, σε βάρος υπαλλήλων του Δημοσίου, επιδί¬ 
δονται στους εκκαθαριστές των αποδοχών τους, ενώ 
για τους συνταξιούχους του Δημοσίου στη Διεύθυνση 
Διενέργειας Μεταβολών και Δειγματοληπτικών Ελέγχων 
της Υπηρεσίας Συντάξεων του Γ.Λ.Κ. Κάθε κατασχε¬ 
τήριο περιλαμβάνει συγκεκριμένη Ταυτότητα Οφειλής 
Κατασχετηρίου (εφεξής, ΤΟΚ) για την απόδοση των 
τυχόν κατασχεθέντων, διαφορετική και μοναδική για 
κάθε κατασχετήριο. Η ΤΟΚ αφορά το κατασχετήριο 
και συνολικά τον πίνακα χρεών, που έχει συνδεθεί με 
το συγκεκριμένο κατασχετήριο. 

Για κάθε μισθοδοτούμενο υπάλληλο του Δημοσίου 
με κατάσχεση, συμπληρώνεται από τον εκκαθαριστή 
αποδοχών υποχρεωτικά στα ηλεκτρονικά αρχεία πλη¬ 
ρωμής μισθοδοσίας (ΧΜΙ_) το ποσό της κατάσχεσης και 
ο αριθμός της ΤΟΚ. 

Τα ίδια στοιχεία συμπληρώνονται για τους συντα¬ 
ξιούχους του Δημοσίου στο Πληροφοριακό Σύστημα 
Ενημέρωσης και Εξυπηρέτησης Συνταξιούχων από τη 
Διεύθυνση Διενέργειας Μεταβολών και Δειγματοληπτι¬ 
κών Ελέγχων. Μετά τη διενέργεια της πληρωμής και της 
λογιστικοποίησης της μισθοδοσίας για την ενημέρωση 
των λογαριασμών του Ισολογισμού ενημερώνεται η Δι¬ 
εύθυνση Ηλεκτρονικής Διακυβέρνησης, (εφεξής ΔΗΛΕΔ) 
από τη Γενική Γραμματεία Πληροφοριακών Συστημάτων 
και Διοικητικής Υποστήριξης, μέσω σχετικής διεπαφής, 


με τα στοιχεία του ονοματεπώνυμου, του καθ'ου η κα¬ 
τάσχεση υπαλλήλου/συνταξιούχου του Δημοσίου Αριθ¬ 
μού Φορολογικού του Μητρώου (Α.Φ.Μ.), του ποσού της 
κατάσχεσης, της ΤΟΚ και της ημερομηνίας πληρωμής. Η 
ΔΗΛΕΔ με βάση τα στοιχεία που παραλαμβάνει από τη 
Γ ενική Γ ραμματεία Πληροφοριακών Συστημάτων και Δι¬ 
οικητικής Υποστήριξης, ενημερώνει ηλεκτρονικά τις αρ¬ 
μόδιες Δ.Ο.Υ. για την πίστωση των χρεών των υπόχρεων 
καθώς και για τη λογιστική ενημέρωση των εισπρακτέων 
εσόδων και των ημερολογίων εισπράξεων/πληρωμών, 
πιστώνοντας το λογαριασμό 111-762 «Τακτοποιητέες 
Εισπράξεις Δημοσίων Διαχειριστών - Πληρωμές με 
Ταυτότητες Οφειλών» και χρεώνοντας τον λογαρια¬ 
σμό «Τρεχούμενος Λογαριασμός πληρωμής αποδοχών 
Δημοσίων Υπαλλήλων μέσω τραπεζών -Ν. 2303/1995 - 
αποδόσεις κρατήσεων για πληρωμή κατασχέσεων/επι- 
στροφών», της ομάδας λογαριασμού του Παθητικού Νο 
106 με ονομασία «Τρεχούμενοι Λογαριασμοί Μισθοδο¬ 
σίας» υπολογαριασμός (106-686). 

Σε περίπτωση απόδοσης στο Δημόσιο ποσών που 
υπερκαλύπτουν το ποσό για το οποίο επιβλήθηκε η κα¬ 
τάσχεση ή σε περίπτωση που το χρέος έχει εξοφληθεί, 
το υπερβάλλον ποσό επιστρέφεται στον φορολογού¬ 
μενο μέσω της Δ.Ο.Υ. 

ΑΡΘΡΟ 2 
Διατροφές 

Οι δικαστικές αποφάσεις, με τις οποίες καθορίζονται 
ποσά διατροφών σε βάρος υπαλλήλων του Δημοσίου, 
επιδίδονται στους εκκαθαριστές των αποδοχών τους, 
ενώ για συνταξιούχους του Δημοσίου στη Διεύθυνση Δι¬ 
ενέργειας Μεταβολών και Δειγματοληπτικών Ελέγχων. 

Μαζί με τα λοιπά οριζόμενα από τις κείμενες διατάξεις 
δικαιολογητικά υποβάλλεται στους κατά περίπτωση αρ¬ 
μόδιους φορείς, ο Α.Φ.Μ., ο αριθμός δελτίου αστυνομικής 
ταυτότητας (Α.Δ.Τ.), και ο αριθμός τραπεζικού λογαρια¬ 
σμού σε μορφή ΙΒΑΝ για κάθε δικαιούχο διατροφής. 

Για κάθε μισθοδοτούμενο υπάλληλο του Δημοσίου με 
διατροφή συμπληρώνεται από τον εκκαθαριστή αποδο¬ 
χών υποχρεωτικά στα ηλεκτρονικά αρχεία πληρωμής 
μισθοδοσίας (ΧΜΙ_) τα οποία υποβάλλονται στην Ενιαία 
Αρχή Πληρωμής, το ονοματεπώνυμο του δικαιούχου 
διατροφής, ο Α.Φ.Μ. του, ο τραπεζικός λογαριασμός σε 
μορφή ΙΒΑΝ και το ποσό διατροφής. Τα ίδια στοιχεία 
συμπληρώνονται για τους συνταξιούχους του Δημοσίου 
στο Πληροφοριακό Σύστημα Ενημέρωσης και Εξυπη¬ 
ρέτησης Συνταξιούχων από τη Διεύθυνση Διενέργειας 
Μεταβολών και Δειγματοληπτικών Ελέγχων, για να τα 
συμπεριλάβει η Γ ενική Γ ραμματεία Πληροφοριακών Συ¬ 
στημάτων και Διοικητικής Υποστήριξης στο αρχείο των 
διατροφών. 

Η Γ ενική Γ ραμματεία Πληροφοριακών Συστημάτων και 
Διοικητικής Υποστήριξης, τόσο για τους υπάλληλους 
του Δημοσίου όσο και για τους συνταξιούχους, δημιουρ¬ 
γεί ηλεκτρονικά αρχεία τα οποία περιλαμβάνουν τους 
δικαιούχους διατροφής και τα διαβιβάζει στην ΔΙΑΣ Α.Ε. 
η οποία δημιουργεί πιστωτικό αρχείο πληρωμών για 
διατροφές. Η πληρωμή των παραπάνω αρχείων πραγ¬ 
ματοποιείται την τελευταία εργάσιμη ημέρα του μήνα. 

Την προτελευταία εργάσιμη κάθε μήνα η Διεύθυνση 
Λογαριασμών Δημοσίου εκδίδει εντολή εκταμίευσης, 
από τους λογαριασμούς του Δημοσίου που τηρούνται 

στην Τράπεζα της Ελλάδος και πιστώνει μέσω της ΔΙΑΣ 
ΑΕ τους τραπεζικούς λογαριασμούς των δικαιούχων. 

Σε περίπτωση απορρίψεων, η ΔΙΑΣ ΑΕ επιστρέφει το 
ποσό στο λογαριασμό του Δημοσίου από τον οποίο 
εκταμιεύτηκε και ταυτόχρονα ενημερώνει την ΕΑΠ ή 
τη Γενική Γραμματεία Πληροφοριακών Συστημάτων και 
Διοικητικής Υποστήριξης αντίστοιχα, οι οποίες απο¬ 
στέλλουν άμεσα έγγραφο στη Διεύθυνση Λογαριασμών 
Δημοσίου στο οποίο αναφέρονται αναλυτικά, τα στοι¬ 
χεία των απορριφθέντων ποσών των δικαιούχων (Ονο¬ 
ματεπώνυμο, ΑΦΜ, ποσό, και ημερομηνία απόδοσης του 
ποσού). Η Διεύθυνση Λογαριασμών Δημοσίου εκτελεί 
τις κατάλληλες λογιστικές εγγραφές και εμφανίζει τις 
απορρίψεις στους λογαριασμούς του Ισολογισμού. 

Στη συνέχεια η Ε.Α.Π. για τους υπαλλήλους του Δη¬ 
μοσίου και η Διεύθυνση Διενέργειας Μεταβολών και 
Δειγματοληπτικών Ελέγχων για τους συνταξιούχους 
του Δημοσίου, μετά την επικαιροποίηση των τραπε¬ 
ζικών λογαριασμών σε μορφή ΙΒΑΝ των δικαιούχων 
διατροφής, αποστέλλουν νέο έγγραφο στη Διεύθυνση 
Λογαριασμών Δημοσίου με τα απαραίτητα στοιχεία 
(ονοματεπώνυμο, ΑΦΜ, ποσό, ημερομηνία πίστωσης και 
τραπεζικό λογαριασμό σε μορφή ΙΒΑΝ του δικαιούχου) 
η οποία εκταμιεύει τα αναγκαία ποσά για την τελική 
απόδοση τους στους τραπεζικούς λογαριασμούς των 
δικαιούχων και εμφανίζει τις λογιστικές εγγραφές στη 
Δημόσια Ληψοδοσία. 

ΑΡΘΡΟ 3 

Κατασχέσεις στα χέρια του Δημοσίου ως Τρίτου 

Οι δικαστικές αποφάσεις, με τις οποίες κατάσχονται 
στα χέρια του Δημοσίου ως τρίτου ποσά σε βάρος 
υπαλλήλων του Δημοσίου, επιδίδονται στους εκκαθα- 
ριστές των αποδοχών τους, ενώ για συνταξιούχους του 
Δημοσίου στη Διεύθυνση Διενέργειας Μεταβολών και 
Δειγματοληπτικών Ελέγχων. 

Μαζί με τα λοιπά οριζόμενα από τις κείμενες διατάξεις 
δικαιολογητικά υποβάλλεται στους κατά περίπτωση αρ¬ 
μόδιους φορείς, ο Α.Φ.Μ., ο αριθμός δελτίου αστυνομικής 
ταυτότητας (Α.Δ.Τ.), και ο αριθμός τραπεζικού λογαρια¬ 
σμού σε μορφή ΙΒΑΝ για κάθε δικαιούχο κατάσχεσης. 

Για κάθε μισθοδοτούμενο υπάλληλο του Δημοσίου με 
κατάσχεση στα χέρια του Δημοσίου ως Τρίτου συμπλη¬ 
ρώνεται από τον εκκαθαριστή αποδοχών υποχρεωτικά 
στα ηλεκτρονικά αρχεία πληρωμής μισθοδοσίας (ΧΜΙ) 
τα οποία υποβάλλονται στην Ενιαία Αρχή Πληρωμής, το 
ονοματεπώνυμο του δικαιούχου κατάσχεσης, ο Α.Φ.Μ. 
του, ο τραπεζικός λογαριασμός σε μορφή ΙΒΑΝ και το 
ποσό κατάσχεσης. 

Τα ίδια στοιχεία συμπληρώνονται για τους συντα¬ 
ξιούχους του Δημοσίου στο Πληροφοριακό Σύστημα 
Ενημέρωσης και Εξυπηρέτησης Συνταξιούχων από τη 
Διεύθυνση Διενέργειας Μεταβολών και Δειγματοληπτι¬ 
κών Ελέγχων, για να τα συμπεριλάβει η Γ ενική Γ ραμ¬ 
ματεία Πληροφοριακών Συστημάτων και Διοικητικής 
Υποστήριξης στο αρχείο κατασχέσεων στα χέρια του 
Δημοσίου ως Τρίτου. Η Γ ενική Γ ραμματεία Πληροφορια¬ 
κών Συστημάτων και Διοικητικής Υποστήριξης, τόσο για 
τους υπάλληλους του Δημοσίου όσο και για τους συ¬ 
νταξιούχους, δημιουργεί ηλεκτρονικά αρχεία τα οποία 
περιλαμβάνουν τους εν λόγω δικαιούχους κατασχέσεων 
και τα διαβιβάζει στη ΔΙΑΣ Α.Ε. η οποία δημιουργεί αντί¬ 
στοιχα πιστωτικά αρχεία πληρωμών για κατασχέσεις. Η 


πληρωμή των παραπάνω αρχείων πραγματοποιείται την 
τελευταία εργάσιμη ημέρα του μήνα. Την προτελευταία 
εργάσιμη κάθε μήνα η Διεύθυνση Λογαριασμών Δημοσί¬ 
ου εκδίδει εντολή εκταμίευσης, από τους λογαριασμούς 
του Δημοσίου που τηρούνται στην Τράπεζα της Ελλά¬ 
δος και πιστώνει μέσω της ΔΙΑΣ ΑΕ τους τραπεζικούς 
λογαριασμούς των δικαιούχων. 

Σε περίπτωση απορρίψεων, η ΔΙΑΣ ΑΕ επιστρέφει το 
ποσό στο λογαριασμό του Δημοσίου από τον οποίο 
εκταμιεύτηκε και ταυτόχρονα ενημερώνει την ΕΑΠ ή 
τη Γ ενική Γ ραμματεία Πληροφοριακών Συστημάτων και 
Διοικητικής Υποστήριξης, αντίστοιχα οι οποίες απο¬ 
στέλλουν άμεσα έγγραφο στη Διεύθυνση Λογαριασμών 
Δημοσίου στο οποίο αναφέρονται αναλυτικά, τα στοι¬ 
χεία των απορριφθέντων ποσών των δικαιούχων (Ονο¬ 
ματεπώνυμο, ΑΦΜ, ποσό, και ημερομηνία απόδοσης του 
ποσού). Η Διεύθυνση Λογαριασμών Δημοσίου εκτελεί 
τις κατάλληλες λογιστικές εγγραφές και εμφανίζει τις 
απορρίψεις στους λογαριασμούς του Ισολογισμού. 

Στη συνέχεια η Ε.Α.Π. για τους υπαλλήλους του Δη¬ 
μοσίου και η Διεύθυνση Διενέργειας Μεταβολών και 
Δειγματοληπτικών Ελέγχων για τους συνταξιούχους 
του Δημοσίου μετά την επικαιροποίηση των στοιχείων 
του τραπεζικού λογαριασμού σε μορφή ΙΒΑΝ των δι¬ 
καιούχων κατάσχεσης αποστέλλουν νέο έγγραφο στην 
Διεύθυνση Λογαριασμών Δημοσίου με τα απαραίτητα 
στοιχεία (ονοματεπώνυμο, ΑΦΜ, ποσό, ημερομηνία πί¬ 
στωσης και τραπεζικός λογαριασμός σε μορφή ΙΒΑΝ 
του δικαιούχου) η οποία εκταμιεύει τα αναγκαία ποσά 
για την τελική απόδοση τους στους τραπεζικούς λογα¬ 
ριασμούς των δικαιούχων και εμφανίζει τις λογιστικές 
εγγραφές στη Δημόσια Ληψοδοσία. 

ΑΡΘΡΟ 4 

Κατασχέσεις για οφειλές σε Τελωνεία 

Τα κατασχετήρια που εκδίδονται από τις Τελωνεια¬ 
κός Αρχές με σκοπό την επιδίωξη της αναγκαστικής 
είσπραξης των βεβαιωμένων σε αυτές οφειλών και με 
τα οποία κατάσχονται ποσά στα χέρια του Δημοσίου 
ως τρίτου, σε βάρος υπαλλήλων του Δημοσίου, επιδίδο¬ 
νται στους εκκαθαριστές των αποδοχών τους, ενώ για 
τους συνταξιούχους του Δημοσίου στη Διεύθυνση Δι¬ 
ενέργειας Μεταβολών και Δειγματοληπτικών Ελέγχων. 
Μαζί με τα λοιπά οριζόμενα από τις κείμενες διατάξεις 
δικαιολογητικά υποβάλλεται στους κατά περίπτωση 
αρμόδιους φορείς, ο Α.Φ.Μ. του οφειλέτη, ο αριθμός 
δελτίου αστυνομικής του ταυτότητας (Α.Δ.Τ.) καθώς και 
ο αριθμός τραπεζικού λογαριασμού σε μορφή ΙΒΑΝ της 
αρμόδιας Τελωνειακής Αρχής. 

Για κάθε μισθοδοτούμενο υπάλληλο του Δημοσίου 
με κατάσχεση, συμπληρώνεται υποχρεωτικά από τον 
εκκαθαριστή αποδοχών το ονοματεπώνυμο του οφει¬ 
λέτη, ο Α.Φ.Μ. του, το ποσό της κατάσχεσης καθώς και 
ο αριθμός διεθνούς τραπεζικού λογαριασμού ΙΒΑΝ της 
δικαιούχου αρμόδιας Τ ελωνειακής Αρχής στα ηλεκτρο¬ 
νικά αρχεία πληρωμής μισθοδοσίας (ΧΜΙ_) τα οποία υπο¬ 
βάλλονται στην Ενιαία Αρχή Πληρωμής. Τα ίδια στοιχεία 
συμπληρώνονται για τους συνταξιούχους του Δημοσίου 
στο Πληροφοριακό Σύστημα Ενημέρωσης και Εξυπη¬ 
ρέτησης Συνταξιούχων από τη Διεύθυνση Διενέργειας 
Μεταβολών και Δειγματοληπτικών Ελέγχων. 

Με ευθύνη της Δ/νσης Παραγωγικής Λειτουργίας Συ¬ 
στημάτων, Εκτυπώσεων και Λειτουργικής Υποστήριξης 
της Γ.Γ.Π.Σ., δημιουργούνται ηλεκτρονικά αρχεία τόσο 

για τους υπαλλήλους του Δημοσίου όσο και για τους 
συνταξιούχους τα οποία περιλαμβάνουν τις κατασχέ¬ 
σεις και διαβιβάζονται στην ΔΙΑΣ Α.Ε., η οποία δημι¬ 
ουργεί πιστωτικά αρχεία πληρωμών για κατασχέσεις. 
Η πληρωμή των παραπάνω αρχείων πραγματοποιείται 
την τελευταία εργάσιμη ημέρα του μήνα της καταβολής 
της μισθοδοσίας. 

Την προτελευταία εργάσιμη κάθε μήνα, η Διεύθυνση 
Λογαριασμών Δημοσίου εκδίδει εντολή εκταμίευσης, 
από τους λογαριασμούς του Δημοσίου που τηρούνται 
στην Τράπεζα της Ελλάδος και πιστώνει μέσω της ΔΙΑΣ 
ΑΕ τους τραπεζικούς λογαριασμούς των δικαιούχων 
Τ ελωνείων. 

Οι εκκαθαριστές των φορέων έχουν την υποχρέωση 
να υποβάλλουν στις κατά τόπους αρμόδιες Τελωνειακός 
Αρχές καταστάσεις των παρακρατηθέντων ποσών που 
αφορούν τις κατασχέσεις που έχουν εκδοθεί από αυτές. 
Αφού προηγηθεί η διασταύρωση των ποσών που έχουν 
κατατεθεί στους λογαριασμούς των Τελωνειακών Αρ¬ 
χών που τηρούνται στην Τ ράπεζα της Ελλάδας και των 
ποσών που απεικονίζονται στις εν λόγω καταστάσεις, οι 
Τελωνειακός Αρχές προχωρούν στην έκδοση αποδεικτι¬ 
κών είσπραξης προκειμένου να πιστωθούν τα χρέη των 
οφειλετών και να ενημερωθούν τα εισπρακτέα έσοδα. 

Σε περίπτωση απορρίψεων, η ΔΙΑΣ ΑΕ επιστρέφει το 
ποσό στο λογαριασμό του Δημοσίου από τον οποίο 
εκταμιεύτηκε και ταυτόχρονα ενημερώνει αντίστοιχα 
την ΕΑΠ ή την Δ/νση Παραγωγικής Λειτουργίας Συ¬ 
στημάτων, Εκτυπώσεων και Λειτουργικής Υποστήριξης 
της Γ.Γ.Π.Σ. κατά περίπτωση, οι οποίες αποστέλλουν 
άμεσα έγγραφο στην Διεύθυνση Λογαριασμών Δημο¬ 
σίου στο οποίο αναφέρονται αναλυτικά, τα στοιχεία 
των απορριφθέντων ποσών των δικαιούχων (Αρμόδια 
Τελωνειακή Αρχή, ΑΦΜ του ΥΠΟΙΚ - 090165560, ποσό 
και ημερομηνία απόδοσης του ποσού), η οποία εκτελεί 
τις κατάλληλες λογιστικές εγγραφές και εμφανίζει τις 
απορρίψεις στους λογαριασμούς του Ισολογισμού. Στη 
συνέχεια η Ε.Α.Π. για τους υπαλλήλους του Δημοσίου και 
η αρμόδια διεύθυνση της Γενικής Διεύθυνσης Συντάξεων 
του Γ.Λ.Κ. για τους συνταξιούχους του Δημοσίου μετά 
την επικαιροποίηση των στοιχείων του τραπεζικού λο¬ 
γαριασμού σε μορφή ΙΒΑΝ των δικαιούχων Τελωνειακών 
Αρχών αποστέλλουν νέο έγγραφο στην Δ/νση Λογαρια¬ 
σμών Δημοσίου με τα απαραίτητα στοιχεία (αρμόδια 
Τελωνειακή Αρχή, ΑΦΜ του ΥΠΟΙΚ - 090165560, ποσό, 
ημερομηνία πίστωσης και τραπεζικός λογαριασμός σε 
μορφή ΙΒΑΝ του δικαιούχου), η οποία εκταμιεύει τα 
αναγκαία ποσά για την τελική απόδοση τους στους 
τραπεζικούς λογαριασμούς των δικαιούχων και εμφα¬ 
νίζει τις λογιστικές εγγραφές στη Δημόσια Ληψοδοσία. 

Σε περίπτωση που το κατασχεθέν ποσό υπερβαίνει 
για οποιοδήποτε λόγο το οφειλόμενο ποσό, θα διε- 
νεργείται από τις Τελωνειακός Αρχές επιστροφή του 
σχετικού ποσού στον δικαιούχο με την διαδικασία επι¬ 
στροφής αχρεωστήτως εισπραχθέντων ποσών, σύμ¬ 
φωνα με τις διατάξεις του Ν. 2960/2001 περί Εθνικού 
Τελωνειακού Κώδικα. 

ΑΡΘΡΟ 5 

Λοιπά ρυθμιζόμενα θέματα 

Σε περίπτωση καταλογισμού, που έχει βεβαιωθεί στις 
Δ.Ο.Υ., σε υπάλληλο ή συνταξιούχο του Δημοσίου για 
την επιστροφή αχρεωστήτως ληφθέντων χρηματικών 


ποσών ή αναγνώριση συντάξιμου χρόνου, σε εφαρμο¬ 
γή των διατάξεων του άρθρου 96 Π.δ. 169/2007 όπως 
ισχύει, τότε διενεργείται παρακράτηση η οποία αποδί¬ 
δεται βάσει συγκεκριμένης ταυτότητας οφειλής (Τ.Ο.). 
Προκειμένου για μισθοδοτούμενο υπάλληλο το ποσό 
της παρακράτησης και η ταυτότητα οφειλής (Τ.Ο.) συ¬ 
μπληρώνονται υποχρεωτικά στο ηλεκτρονικό αρχείο 
πληρωμής μισθοδοσίας (ΧΜΙ) από τον εκκαθαριστή 
αποδοχών του. Προκειμένου για συνταξιούχο του Δη¬ 
μοσίου τα παραπάνω στοιχεία συμπληρώνονται στο 
Πληροφοριακό Σύστημα Ενημέρωσης και Εξυπηρέτησης 
συνταξιούχων από τη Διεύθυνση Διενέργειας Μεταβο¬ 
λών και Δειγματοληπτικών Ελέγχων. 

Μετά τη διενέργεια της πληρωμής, η Γενική Γραμ¬ 
ματεία Πληροφοριακών Συστημάτων και Διοικητικής 
Υποστήριξης μέσω σχετικής διεπαφής ενημερώνει τη 
ΔΗΛΕΔ, με τα στοιχεία του ονοματεπώνυμου, του Α.Φ.Μ., 
του ποσού της παρακράτησης, της Τ.Ο. και της ημερο¬ 
μηνίας πληρωμής. 

Στη συνέχεια η ΔΗΛΕΔ ενημερώνει ηλεκτρονικά τις 
αρμόδιες Δ.Ο.Υ. για την πίστωση των χρεών των υπό¬ 
χρεων καθώς και για την λογιστική ενημέρωση των 
εισπρακτέων εσόδων και των ημερολογίων εισπράξεων/ 
πληρωμών, πιστώνοντας τον λογαριασμό 111-762 «Τα- 
κτοποιητέες Εισπράξεις Δημοσίων Διαχειριστών - Πλη¬ 
ρωμές με Ταυτότητες Οφειλών» και χρεώνοντας τον 
λογαριασμό Νο 686 με ονομασία «Τρεχούμενος Λογα¬ 
ριασμός πληρωμής αποδοχών Δημοσίων Υπαλλήλων 
μέσω τραπεζών -Ν. 2303/1995- αποδόσεις κρατήσεων 
για πληρωμή κατασχέσεων/επιστροφών» της ομάδας 
λογαριασμού του Παθητικού Νο 106 με ονομασία «Τρε¬ 
χούμενοι Λογαριασμοί Μισθοδοσίας» υπολογαριασμός 
(106-686). 

Σε περίπτωση απόδοσης στο Δημόσιο ποσών που 
υπερκαλύπτουν το ποσό για το οποίο επιβλήθηκε ο 
καταλογισμός ή σε περίπτωση που το χρέος έχει εξο¬ 
φληθεί, το υπερβάλλον ποσό επιστρέφεται στο φορο¬ 
λογούμενο μέσω της Δ.Ο.Υ. 

Οι φορείς του Δημοσίου που δεν είναι ενταγμένοι 
στην ΕΑΠ θα πρέπει να γνωστοποιήσουν στη Διεύθυν¬ 
ση Λογαριασμών Δημοσίου τον ΑΦΜ τους καθώς και 
ΙΒΑΝ στο οποίο θα κατατίθενται τα ποσά των κατα¬ 
σχέσεων υπέρ Δημοσίου, Τρίτων, Τελωνείων καθώς και 
Διατροφών που παρακρατούνται από την μισθοδοσία 
των υπαλλήλων τους. 

Οι εκκαθαριστές των φορέων αυτών είναι υπεύθυνοι 
για την απόδοση των ποσών αυτών στους τελικούς δι¬ 
καιούχους (Δ.Ο.Υ., Τελωνεία, Δικαιούχοι διατροφών και 
κατασχέσεων). Οι εν λόγω εκκαθαριστές θεωρούνται 
Δημόσιοι Υπόλογοι και έχουν τις ευθύνες και υποχρε¬ 
ώσεις των Δημοσίων Υπολόγων. 

Υποθέσεις που ανέκυψαν πριν την δημοσίευση της 
παρούσας ρυθμίζονται σύμφωνα με την όμοια με αριθ. 
2/82396/Α0024/11 -11-1999 απόφαση του Υπουργού Οι¬ 
κονομικών. 

Η παρούσα απόφαση η οποία ισχύει από τη δημοσί¬ 
ευσή της να δημοσιευθεί στην Εφημερίδα της Κυβερ- 
νήσεως. 

Αθήνα, 8 Δεκεμβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΧΟΥΛΙΑΡΑΚΗΣ 

Αριθμ. 30/003/000/4289 (3) 

Απόσταξη σύκων και αποσύκων από τους μικρούς απο- 
σταγματοποιούς (διήμερους) της ΠΕ Μαγνησίας (Δη¬ 
μοτικές Ενότητες Κεραμιδιού και Αργαλαστής). 

Ο ΑΝΑΠΛΗΡΩΤΗΣ ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις της παραγράφου 2 του κεφαλαίου Ε 
του άρθρου 7 του Ν. 2969/2001 «Αιθυλική αλκοόλη και 
αλκοολούχα προϊόντα». 

2. Τις διατάξεις της παραγράφου 1 του άρθρου 82 του 
Ν. 2960/2001 «Εθνικός Τελωνειακός Κώδικας» (ΦΕΚ 265/ 
Α'), όπως έχουν τροποποιηθεί και ισχύουν. 

3. Τις διατάξεις του καν.(ΕΚ) 110/2008 «σχετικά με τον 
ορισμό, την περιγραφή, την παρουσίαση, την επισήμαν¬ 
ση και την προστασία των γεωγραφικών ενδείξεων των 
αλκοολούχων ποτών και την κατάργηση του κανονισμού 
(ΕΟΚ) 1576/89 του Συμβουλίου». 

4. Την απόφαση του Αναπληρωτή Υπουργού Οικο¬ 
νομικών με αριθ ΑΝ.ΥΠ.ΟΙΚ.0003412ΕΞ2015/22-10-2015 
(ΦΕΚ 2294/Β') «Ορισμός Αναπληρωτή Γενικού Γραμματέα 
Δημοσίων Εσόδων». 

5. Την απόφαση Δ6Α1196756ΕΞ2013 (ΑΔΑ ΒΑΓΔΗ-ΙΟΥ) 
«συμπλήρωση της υπ’ αριθ. Δ6Α1015213/28-1-2013 (Β' 130 
και 372) απόφασης του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτή¬ 
των στον Γενικό Γραμματέα της Γενικής Γραμματεί¬ 
ας Δημοσίων Εσόδων του Υπουργείου Οικονομικών» 
(ΦΕΚ 3317/Β'). 

6. Το υπ’ αριθμ. 30/033/000/2009/04-11-2015 έγγραφο 
της Χ.Υ. Βόλου με το οποίο, σε συνέχεια των διαβιβα¬ 
ζόμενων αιτήσεων των παραγωγών σύκων - αποσύκων 
της Π.Ε. Μαγνησίας [της Δημοτικής Ενότητας Κεραμι¬ 
διού, του Δήμου Ρήγα Φεραίου με αριθμό πρωτ. 9434/ 
07-09-2015 και της Δημοτικής Ενότητας Αργαλαστής 
του Δήμου Νοτίου Πηλίου με αριθμό πρωτ. 13150/ 
10-09-2015] για την έκδοση άδειας για την απόσταξη των 
σύκων και αποσύκων της παραγωγής τους, βεβαιώνει ότι 
κατόπιν επιτόπιου ελέγχου, δειγματοληψίας και εξέτα¬ 
σης τους, τα προς απόσταξη σύκα και απόσυκα των εν 
λόγω παραγωγών είναι κατάλληλα για το σκοπό αυτό. 

7. Τους λόγους σκοπιμότητας για την οικονομική ενί¬ 
σχυση των προαναφερθέντων συκοπαραγωγών της Π.Ε. 
Μαγνησίας και το γεγονός ότι τα προς απόσταξη σύκα 
και απόσυκα είναι κατάλληλα, σύμφωνα με το προανα- 
φερθέν υπό στοιχείο (6) σχετικό έγγραφο της Χημικής 
Υπηρεσίας Βόλου, ως και ότι κατά την υπό προϋποθέ¬ 
σεις απόσταξη αυτών παράγονται προϊόντα κατάλληλα 
για ανθρώπινη κατανάλωση. 

8. Την από 30-11-2015 σχετική εισήγηση της Δ/νσης 
Αλκοόλης και Τροφίμων του Γ.Χ.Κ., για την έκδοση της 
παρούσας απόφασης. 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

I. Επιτρέπουμε την απόσταξη σύκων και αποσύκων 
από τους μικρούς αποσταγματοποιούς (διήμερους) της 
Π.Ε. Μαγνησίας (Δημοτικές Ενότητες Κεραμιδιού και 
Αργαλαστής) για την περίοδο 2015-2016, επί καταβολή 
του προβλεπόμενου φόρου σύμφωνα με τις διατάξεις 
του άρθρου 82 παρ. 1 του Ν. 2960/2001 (ΦΕΚ 265/Α7 
22-11-2001) «Εθνικός Τελωνειακός Κώδικας» όπως αυτές 


τροποποιήθηκαν με τις διατάξεις της παραγράφου 23 
του άρθρου 1 του Ν. 3563/2007 και υπό την προϋπόθε¬ 
ση της τηρήσεως και των λοιπών σχετικών διατάξεων 
του Ν. 2969/2001 και του Καν. (ΕΚ) 110/2008. II. Οι χω¬ 
ρικά αρμόδιες Υπηρεσίες της Γ.Δ.Τ. και Ε.Φ.Κ. και του 
Γ.Χ.Κ., να λάβουν όλα τα ενδεικνυόμενα μέτρα, κατά 
λόγο αρμοδιότητας, για τη διασφάλιση των συμφερό¬ 
ντων του δημοσίου, ως και την τήρηση των διατάξε¬ 
ων του Καν. (ΕΚ) 110/2008. Για τον προσδιορισμό της 
παραχθησόμενης ποσότητας «προϊόντος απόσταξης 
μικρών αποσταγματοποιών», η οποία, για τον υπολογι¬ 
σμό του αντιστοιχούντος φόρου, τελικά θα αναχθεί σε 
χιλ/μα προϊόντος με αλκοολικό βαθμό 40% νοΙ και θα 
γνωστοποιηθεί στο αρμόδιο Τελωνείο Βόλου, η Χημική 
Υπηρεσία Βόλου έχει ήδη προβεί στον προσδιορισμό 
του ενεχόμενου στα προς απόσταξη σύκα και απόσυκα 
σακχάρου (εκφραζόμενου ως ιμβερτοσακχάρου). 

Ως συντελεστής αποδόσεως σε αλκοόλη θα ληφθεί ο 
ισχύων, για τα σύκα και απόσυκα, βάσει του από 10 Απρι¬ 
λίου 1953 Β.δ. «περί διατιμήσεως του Οινοπνεύματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2014 

Ο Αναπληρωτής Γ ενικός Γ ραμματέας 
Δημοσίων Εσόδων 

ΙΩΑΝ. ΜΠΑΚΑΣ 

-♦- 

Αριθμ. 2464 (4) 

*Σύσταση και Συγκρότηση Ομάδας Ελέγχου για τη δι¬ 
ενέργεια προγραμματισμένου ελέγχου σε Δράσεις 
του Ετήσιου Προγράμματος 2013, του Ευρωπαϊκού 
Ταμείου Ένταξης Υπηκόων Τρίτων Χωρών (ΕΙΕ), στο 
πλαίσιο του Γ ενικού Προγράμματος «Αλληλεγγύη και 
Διαχείριση των Μεταναστευτικών Ροών Περιόδου 
2007 - 2013». 

Ο ΠΡΟΕΔΡΟΣ 

ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Την αριθμ. 435/2007/ΕΚ απόφαση του Ευρωπαϊκού 
Κοινοβουλίου και του Συμβουλίου, σχετικά με τη σύστα¬ 
ση του Ευρωπαϊκού Ταμείου Ένταξης Υπηκόων Τρίτων 
Χωρών, για την περίοδο 2007 έως 2013, ως μέρος του 
γενικού προγράμματος «Αλληλεγγύη και διαχείριση των 
μεταναστευτικών ροών» (1168/28.06.2007), όπως τροπο¬ 
ποιήθηκε και ισχύει. 

2. Τις διατάξεις των άρθρων 11 και 12 του Ν. 4314/2014 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020» 
(ΦΕΚ Α' 265) και ιδιαίτερα την παρ. 12 του άρθρου 12 
του ανωτέρω νόμου. 

3. Τις διατάξεις των άρθρων 44 και 46 του Προεδρι¬ 
κού Διατάγματος 111/2014 «Οργανισμός του Υπουργείου 
Οικονομικών» (ΦΕΚ Α' 178). 

4. Την αριθ. 2/98271/0004/29-12-2014 απόφαση του 
Αναπληρωτή Υπουργού Οικονομικών «Συγκρότηση και 
ορισμός μελών της Επιτροπής Δημοσιονομικού Ελέγχου 
(Ε.Δ.ΕΛ.) της Γ ενικής Γ ραμματείας Δημοσιονομικής Πο¬ 
λιτικής του Υπουργείου Οικονομικών» (ΦΕΚ ΥΟΔΔ 835). 

5. Τις διατάξεις του άρθρου 12 του Ν. 4151/2013 «Ρυθ¬ 
μίσεις για την τροποποίηση και την βελτίωση συντα- 

ξιοδοτικών, δημοσιονομικών, διοικητικών και λοιπών 
διατάξεων του Υπουργείου Οικονομιών» (ΦΕΚ Α' 103). 

6. Την αρ. 2/95230/0004/24-10-2013 υπουργική απόφαση 
«Κατάρτιση και τήρηση Μητρώου Δημοσιονομικών Ελε¬ 
γκτών και Ελεγκτών της Ε.Δ.ΕΛ. (Ν. 4151/2013), Κατάρτιση 
και τήρηση Μητρώου Εμπειρογνωμόνων (Ν. 4151/2013), 
Θητεία Δημοσιονομικών Ελεγκτών και Ελεγκτών της 
Ε.Δ.ΕΛ. (Ν. 4151/2013).» (ΦΕΚ Β' 2730). 

7. Τις διατάξεις της παραγράφου 3 του άρθρου 21 του 
Ν. 4024/2011 (Α' 226) «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015» όπως ισχύει, 
καθώς και τις διατάξεις της παραγράφου 8 του άρθρου 
48 του Ν. 4314/2014 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2014-2020» (ΦΕΚ Α' 265). 

8. Την αριθμ. 2/78378/0022/29-12-2011 απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 απόφαση του 
Υπουργού Οικονομίας και Οικονομικών «Καθορισμός 
του ύψους εκτός έδρας αποζημίωσης και των εξόδων 
μετακίνησης των μετακινούμενων προσώπων με τα άρ¬ 
θρα 15 και 16 του Ν. 3614/2007» (ΦΕΚ Β' 1850/03.09.2009), 
όπως τροποποιήθηκε με την αριθμ. 2/33481/0022/ 
27-4-2011 απόφαση του Υπουργού Οικονομικών «Δαπά¬ 
νες Μετακινήσεων» (ΦΕΚ Β'/1069/31-5-2011). 

10. Την αριθμ. 2/30508/0004/05.05.2015 απόφαση του 
Υπουργού Οικονομικών «Μεταβίβαση αρμοδιοτήτων και 
εξουσιοδότησης υπογραφής «Με εντολή Υπουργού» 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γενικής Γραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που υπά¬ 
γονται απευθείας στον Υπουργό Οικονομικών», άρθρο 
7, Β, III (ΦΕΚ Β' 785/5-5-2015).» 

11. Το άρθρο 9, του Ν. 4332/9-7-2015 (ΦΕΚ 76 τ. Α') 
για την Τροποποίηση διατάξεων του Κώδικα Ελληνικής 
Ιθαγένειας - Τροποποίηση του Ν. 4521/2014 για την προ¬ 
σαρμογή της ελληνικής νομοθεσίας στις οδηγίες του 
Ευρωπαϊκού Κοινοβουλίου και του Συμβουλίου 2011/98/ 
ΕΕ και 2014/36/ΕΕ σχετικά με τις προϋποθέσεις εισό¬ 
δου και διαμονής πολιτών τρίτων χωρών με σκοπό την 
εποχιακή εργασία και άλλες διατάξεις. 

12. Το γεγονός ότι από την παρούσα πράξη δεν προ- 
καλείται καμία επιβάρυνση σε βάρος του κρατικού προ¬ 
ϋπολογισμού ή επιχορηγούμενου από αυτόν φορέων. Η 
προκαλούμενη δαπάνη για την κάλυψη της ελεγκτικής 
αποζημίωσης των μελών της συγκροτούμενης ελεγκτι¬ 
κής ομάδας, καθώς και των εξόδων μετακίνησης τους 
θα καλυφθεί από τον λογαριασμό με ΙΒΑΝ ΟΒ 66 010 
0013 0000007100130762 «Λογαριασμός για την αξιοποί¬ 
ηση από την Αρχή Πιστοποίησης και την Αρχή Ελέγχου 
των κονδυλίων της Τεχνικής Βοήθειας στο πλαίσιο του 
γενικού προγράμματος Αλληλεγγύη και Διαχείριση των 
Μεταναστευτικών Ροών» ο οποίος συστάθηκε με την 
2/83302/Β0041/16-11-2009 απόφαση του Υπουργού των 
Οικονομικών (ΦΕΚ 2394 τ. Β'), τηρείται στην Τράπεζα 
της Ελλάδος και χρηματοδοτείται αποκλειστικά από 
την Τεχνική Βοήθεια των Ταμείων. 


13. Το εγκεκριμένο στην αρ. 656-2/10/2015 συνεδρίαση 
της ΕΔΕΑ Πρόγραμμα Ελέγχων Ετήσιου προγράμματος 
2013, αποφασίζουμε: 

1. Συστήνουμε Ομάδα για τη διενέργεια ελέγχου στις 
Δράσεις: 

- 1.1. στ/13: «Πρόγραμμα πληροφόρησης, ευαισθη- 
τοποίησης και παροχής συμβουλευτικής σε μητέρες 
μετανάστριες», με τελικό δικαιούχο τον Εκπαιδευτι¬ 
κό οργανισμό ΓΙΟΥΡΟΤΡΕΪΝΙΝΓΚ Ανώνυμη Εταιρεία 
(ΕυΒΟΤΒΑΙΝΙΝΟ) και 

- 4.1/13 : «Ανάπτυξη δικτύου συνεργασίας μεταξύ κρα¬ 
τών μελών για θέματα διαθρησκευτικού διαλόγου και 
άσκησης θρησκευτικών πρακτικών», με τελικό δικαιού¬ 
χο τον Δήμο Αθηναίων Ανώνυμη Αναπτυξιακή Εταιρεία 
Μηχανοργάνωσης και Επιχειρησιακών Μονάδων ΟΤΑ 
(ΔΑΕΜ) Α.Ε, στο πλαίσιο του Γενικού Προγράμματος 
«Αλληλεγγύη και Διαχείριση των Μεταναστευτικών Ροών 
Περιόδου 2007 - 2013. 

2. Την Ομάδα Ελέγχου αποτελούν οι: 

- ΜΑΡΤΣΕΛΟΥ ΝΙΚΗ του ΠΑΝΑΓΗ, με Α.Δ.Τ. ΑΗ042702, 
ΥΠΑΛΛΗΛΟΣ της Δ/νσης Ελέγχου Διαχείρισης Συγχρη- 
ματοδοτούμενων Προγραμμάτων του ΓΛΚ, κλάδου ΠΕ 
Δημοσιονομικών, ως συντονίστρια. 

- ΑΛΕΥΡΙΔΗΣ ΣΟΦΟΚΛΗΣ του ΝΙΚΟΛΑΟΥ, με Α.Δ.Τ. 
ΑΒ219298, ΥΠΑΛΛΗΛΟΣ της Δ/νσης Ελέγχου Διαχείρι¬ 
σης Συγχρηματοδοτούμενων Προγραμμάτων του Γ ΛΚ, 
κλάδου ΠΕ Μηχανικών, ως μέλος. 

- ΓΡΑΒΑΛΟΥ ΑΓΓΕΛΙΚΗ του ΦΩΤΙΟΥ, με Α.Δ.Τ. Χ517498, 
ΥΠΑΛΛΗΛΟΣ της Δ/νσης Ελέγχου Διαχείρισης Συγχρη¬ 
ματοδοτούμενων Προγραμμάτων του Γ ΛΚ, κλάδου ΠΕ 
Δημοσιονομικών, ως μέλος. 

3. Ο έλεγχος θα διενεργηθεί από 08/12/2015 έως 
14/12/2015 στην Αθήνα. 

4. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα μετά στοιχεία 7, 
8 και 12 του προοιμίου. 

5. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

*Δημοσιεύθηκε αρχικά στο ΦΕΚ 901 ΥΟΔΔ/10-12-2015. 

Αθήνα, 1 Δεκεμβρίου 2015 

Ο Πρόεδρος 
ΣΤ. ΜΑΡΑΒΕΛΑΚΗΣ 

-♦- 

Αριθμ. Δ15/Α/31883/2568 (5) 

Τροποποίηση διατάξεων του Εθνικού Κανονισμού 
Ασφάλειας Πολιτικής Αεροπορίας. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του ν.δ. 714/70 (ΦΕΚ Α' 238) «περί ιδρύ- 
σεως ΔΕΜ παρά τω Υπουργεία) Συγκοινωνιών και οργα- 
νώσεως της ΥΠΑ», όπως τροποποιήθηκε μεταγενέστερα. 

2. Το άρθρο 27 του Ν. 3913/2011 (ΦΕΚ Α' 18) «περί ανα¬ 
διοργάνωσης της Υπηρεσίας Πολιτικής Αεροπορίας και 
άλλες διατάξεις». 

3. Το Παράρτημα 17 περί «Ασφάλειας Αερομεταφο¬ 
ρών» της Σύμβασης του Σικάγο, η οποία κυρώθηκε με 
το Ν. 211/2047 (ΦΕΚ Α' 35). 

4. Τον Κανονισμό 300/08 του Ευρ. Κοινοβουλίου και 
του Συμβουλίου «για τη θέσπιση κοινών κανόνων στο 
πεδίο της ασφάλειας πολιτικής αεροπορίας και την 
κατάργηση του κανονισμού 2320/02». 

5. Τον Κανονισμό 185/2010 της Επιτροπής «σχετικά με 
τον καθορισμό λεπτομερών μέτρων εφαρμογής των 
κοινών βασικών προτύπων ασφάλειας πολιτικής αερο¬ 
πορίας από έκνομες ενέργειες», όπως τροποποιήθηκε 
μεταγενέστερα. 

6. Την με αρ. Δ15/Α/18070/1501/10-06-2011 υπουργική 
απόφαση «Εθνικός Κανονισμός Ασφάλειας Πολιτικής 
Αεροπορίας - ΕΚΑΠΑ (ΦΕΚ Β' 1485) όπως τροποποιήθη¬ 
κε με την υπ’ αρ. Δ15/Α/15722/1351/04-06-2015 (ΦΕΚ 1167/ 
Β'/18-06-2015) απόφαση. 

7. Το υπ’ αριθ. 63382/4633/22-10-15 έγγραφο της Γενι¬ 
κής Γραμματέως του Υπουργείου Υποδομών, Μεταφο¬ 
ρών και Δικτύων, με το οποίο προτείνονται δύο κατη¬ 
γορίες υδατοδρομίων με σκοπό την αξιολόγηση των 
απαιτούμενων μέτρων ασφάλειας και τον καθορισμό 
των διαδικασιών ελέγχων ασφαλείας επιβατών/απο- 
σκευών για κάθε κατηγορία. 

8. Τις απόψεις των μελών της ΟΣΕΕΦΑ σχετικά με την 
αξιολόγηση απειλών στον τομέα των υδατοδρομίων. 

9. Την ανάγκη διευκρίνησης των απαιτήσεων του 
ΕΚΑΠΑ ως προς τον απαιτούμενο εξοπλισμό ασφαλείας 
ανά κατηγορία υδατοδρομίου για τη διενέργεια ελέγχων 
ασφαλείας επιβατών, χειραποσκευών και αποσκευών. 

10. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο πρώτο 

1. Στην παρ. 2.2. του Μέρους Α' του Εθνικού Κανονι¬ 
σμού Ασφάλειας Πολιτικής Αεροπορίας (ΕΚΑΠΑ) που 
αναφέρεται στο σημείο 6 του προοιμίου προστίθεται 
δεύτερο εδάφιο, ως ακολούθως: 

«Ειδικότερα για τα υδατοδρόμια, ο ελάχιστος απαι- 
τούμενος εξοπλισμός ασφάλειας ανά κατηγορία υδατο¬ 
δρομίου, όπως ορίζεται στο παρόν, προβλέπεται στην 
οικεία Τεχνική Οδηγία Ασφάλειας». 

2. Στην παρ. 3.59 του Μέρους Α' του Εθνικού Κανο¬ 
νισμού Ασφάλειας Πολιτικής Αεροπορίας προστίθεται 
δεύτερο εδάφιο, ως ακολούθως: 

«Για τους σκοπούς του παρόντος τα υδατοδρόμια 
διαχωρίζονται σε δύο κατηγορίες: 


- Κεντρικά Υδατοδρόμια μεγάλης κίνησης: Αυτά που 
εξυπηρετούν άνω των 3 πτήσεων (αφιξο/αναχωρήσε- 
ων) ημερησίως καθώς και πτήσεις εξωτερικού ΙΝΤΒΑ 
δΟΗΕΝΘΕΝ ανεξαρτήτως αριθμού. 

- Περιφερειακά Υδατοδρόμια μικρής κίνησης: Αυτά 
που εξυπηρετούν μέχρι 3 πτήσεις εσωτερικού (αφιξο/ 
αναχωρήσεις) ημερησίως.» 

3. Στην παρ. 4.1 του Μέρους Β του Εθνικού Κανονισμού 
Ασφάλειας Πολιτικής Αεροπορίας προστίθεται παρ. 4.1.5, 
ως ακολούθως: 

«Με ευθύνη του φορέα λειτουργίας υδατοδρομίου όλοι 
οι επιβάτες που έχουν ως αφετηρία το υδατοδρόμιο, κα¬ 
θώς και οι χειραποσκευές τους υποβάλλονται σε έλεγχο 
ασφάλειας προκειμένου να αποτρέπεται η εισαγωγή 
απαγορευμένων αντικειμένων σε αυστηρά ελεγχόμενες 
περιοχές ασφάλειας και στο αεροσκάφος. Ο ελάχιστος 
απαιτούμενος εξοπλισμός ασφάλειας ανά κατηγορία 
υδατοδρομίου για την διενέργεια ελέγχων ασφάλειας 
επιβατών και χειραποσκευών καθορίζεται στη οικεία 
Τεχνική Οδηγία Ασφάλειας». 

4. Στην παρ. 5.1 του Μέρους Β του Εθνικού Κανονισμού 
Ασφάλειας Πολιτικής Αεροπορίας προστίθεται η παρ. 
5.1.5, ως ακολούθως: 

«Με ευθύνη του φορέα λειτουργίας υδατοδρομίου 
όλες οι παραδιδόμενες αποσκευές υποβάλλονται σε 
έλεγχο ασφάλειας, ο οποίος διενεργείται πριν από τη 
φόρτωση τους στο αεροσκάφος με σκοπό την αποτρο¬ 
πή εισαγωγής απαγορευμένων αντικειμένων σε αυστηρά 
ελεγχόμενες περιοχές ασφάλειας και επί του αεροσκά¬ 
φους. Ο ελάχιστος απαιτούμενος εξοπλισμός ασφάλειας 
ανά κατηγορία υδατοδρομίου για την διενέργεια των 
ελέγχων ασφάλειας των παραδιδόμενων αποσκευών 
καθορίζεται στην οικεία Τεχνική Οδηγία Ασφάλειας». 

Άρθρο δεύτερο 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 9 Δεκεμβρίου 2015 

Ο ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 

